

REPUBLIKA HRVATSKA

ŠIBENSKO-KNINSKA ŽUPANIJA



G R A D ***Š I B E N I K***

Povjerenstvo za provedbu oglasa

KLASA: 112-02/23-01/10

URBROJ: 2182-1-03/1-23-3

Šibenik, 17. listopada 2023.

**Obavijesti u svezi provedbe oglasa za prijam u službu**

**REFERENTA ZA ADMINISTRATIVNO-TEHNIČKE POSLOVE**

Pročelnik Upravnog odjela za komunalne djelatnosti Grada Šibenika objavio je oglas za prijam u službu referenta za administrativno-tehničke poslove (2 izvršitelja – m/ž) na određeno vrijeme od 6 mjeseci. **Oglas je objavljen na oglasnoj ploči te web stranicama Zavoda za zapošljavanje, Područne službe Šibenik, dana 17. listopada 2023. godine.**

Prijave na oglas podnose se u roku od 8 dana od dana objave oglasa.  
Informacije o oglasu mogu se dobiti u  Službi Tajništva Grada Šibenika, na adresi Trg palih branitelja Domovinskog rata br. 1, Šibenik.

Na temelju članka 19. stavka 6. i članka 29. Zakona o službenicima i namještenicima u lokalnoj i područnoj (regionalnoj) samoupravi („Narodne novine“ broj 86/08, 61/11, 4/18, 96/18 i 112/19) i objavljenog oglasa na oglasnoj ploči Zavoda za zapošljavanje, Područne službe Šibenik, dana 17. listopada 2023. godine, Grad Šibenik obavještava kandidate:

**I. Podaci o plaći**

Osnovnu bruto plaću radnog mjesta referent za administrativno-tehničke poslove sačinjava umnožak koeficijenta radnog mjesta (1,60) i osnovice koja iznosi 551 euro (4.151,51 kunu). Za svaku godinu radnog staža plaća se uvećava za 0,5%.

**II. Opis poslova**

Referent za administrativno-tehničke poslove - prima i upisuje akte, vodi odgovarajuće očevidnike o aktima i uredskom poslovanju, otprema i arhivira akte, obavlja poslove prijepisa.

Obavlja druge srodne poslove po nalogu pročelnika i pomoćnika pročelnika Upravnog odjela.

**III. Prethodna provjera znanja i sposobnosti kandidata** obuhvaća pisano testiranje i intervju. Za svaki dio provjere kandidatima se dodjeljuje broj bodova od 1 do 10.

Intervju se provodi samo s kandidatima koji ostvare najmanje 50% ukupnog broja bodova na pismenom testiranju.

Kandidati su obvezni pristupiti prethodnoj provjeri znanja i sposobnosti putem pisanog testiranja i intervjua. Ako kandidat ne pristupi testiranju smatra se da je povukao prijavu na oglas.  
Vrijeme održavanja prethodne provjere znanja i sposobnosti kandidata biti će objavljeno na web stranici Grada Šibenika ([www.sibenik.hr](http://www.sibenik.hr)) i na oglasnoj ploči Grada Šibenika, najkasnije pet dana prije održavanja provjere.

**IV.  Pravni i drugi izvori za pripremanje kandidata za testiranje:**

1. Statut Grada Šibenika („Službeni glasnik Grada Šibenika“, broj 2/21)  
2. Zakon o sigurnosti prometa na cestama (Narodne novine 67/08, 48/10, 74/11, 80/13, 158/13, 92/14, 64/15, 108/17, 70/19, 42/20, 85/22, 114/22) – glava 12.

3. Odluka o komunalnom redu („Službeni glasnik Grada Šibenika“, broj 6/20 i 8/21)

**PREDSJEDNIK POVJERENSTVA**

**Joško Jurić, dipl.oec.**